יחסי אירלנד–רוסיה

יחסי אירלנד–רוסיה הם היחסים הדו-צדדיים בין הרפובליקה של אירלנד (חברת האיחוד האירופי) לבין הפדרציה הרוסית (חברת חבר המדינות). שתי המדינות חברות מלאות במועצת אירופה ובארגון לביטחון ושיתוף פעולה באירופה. לאירלנד יש שגרירות במוסקבה, ואילו לפדרציה הרוסית שגרירות בדבלין. שיחות אחרונות הציעו פתיחה מחודשת של אולם האירועים קורגאן ברתקרוגן, כדי להעמיק עוד יותר את הקשרים הפוליטיים, חינוכיים ותרבותיים.

 היסטוריה 
 המאה ה-20 
ביוני 1920, כחלק מהמאמצים של הנהגת שין פיין להשיג הכרה בינלאומית ברפובליקה האירית, הופץ בדבלין "טיוטת חוזה בין הרפובליקה הסובייטית הפדרטיבית הסוציאליסטית הרוסית החדשה לבין הרפובליקה של אירלנד". אדוארד הלט קר, ההיסטוריון של הבולשביזם המוקדם, כתב כי "..המשא ומתן לא נלקח ברצינות רבה משני הצדדים."Carr, EH The Bolshevik Revolution 1917-23, vol 3, Penguin Books, London, 4th reprint (1983), pp. 257–258. The draft treaty was published for propaganda purposes in the 1921 British document Intercourse between Bolshevism and Sinn Féin (Cmd 1326).

פטריק מקרטן היה אמור לבקר במוסקבה בהוראותיו של איימון דה ואלירה לחקור בירורים באפשרות להכרה הדדית. עם זאת, לפני שהמשיך "הסובייטים ציננו את בקשרים עם הרפובליקה מחשש לסכן את המשא ומתן המסחרי עם בריטניה."

הרפובליקה של אירלנד לא הכירה בברית המועצות עד 29 בספטמבר 1973.Irish-Soviet diplomatic and friendship relations, 1919-80

שיתוף הפעולה בין שתי המדינות נעשה פעיל הרבה יותר לאחר סיום המלחמה הקרה, כאשר הסכמים דו צדדיים רבים נכנסו לתוקף בין שתי המדינות בתחומים רבים (מיסוי, הגנה על השקעות, תרבות ומדע, תעופה וכו').

 המאה ה-21 
ב-1 בפברואר 2011, לראשונה מאז 1983, ממשלת אירלנד קיבלה החלטה לגרש דיפלומט רוסי שבסיסו בדבלין לאחר שחקירה של ה-Garda SDU (בעקבות טיפ מה-FBI) מצאה כי זהותם של שישה אזרחים אירים נגנבו ושימשו ככיסוי למרגלים רוסים שנמצאו שעבדו בארצות הברית ביוני 2010.

ב-26 במרץ 2018 קיבלה ממשלת אירלנד את ההחלטה לגרש דיפלומט אחד רוסי מאירלנד. זה נבע בעקבות ההרעלה לכאורה של סרגיי ויוליה סקריפל בסולסברי, אנגליה. הטישך ליאו ורדקר אמר שהוא "ממש נסער ובהלם ממה שקרה בסליסבורי שלשום. לא משנה איפה היא נמצאת, אף מדינה לא צריכה להיות מעורבת בהתנקשויות חוץ-טריטוריאליות, זו לא התנהגות מקובלת בעניינים בינלאומיים ולא יכולה להיות סובלנות של אף מדינה שתשתמש בנשק כימי או סוכנים כימיים בשום דרך." שר החוץ של אירלנד, סימון קובנאי אמר כי "בריטניה היא שכנתה וחברתה הקרובה ביותר של אירלנד ואנחנו נמצאים בסולידריות מוחלטת עם ממשלת בריטניה כשהם מתמודדים עם הנסיבות וההשלכות של הפיגוע המחריד הזה."

בינואר 2022, רוסיה הודיעה כי היא מתכננת לבצע תרגילים ימיים בתוך האזור הכלכלי הבלעדי של אירלנד, כ-240 ק"מ מחופי קורק. בתגובה לבקשת ממשלת אירלנד, הסכים שר ההגנה של רוסיה, סרגיי שויגו, להעביר את התרגילים הללו מהמקום ב-29 בינואר "כמחווה של רצון טוב".

ב-24 בפברואר 2022, הטישך האירי, מיהאל מרטין, גינה את הפלישה הרוסית לאוקראינה וכינה אותה כ"הפרה בלתי מוסרית ומקוממת של העקרונות הבסיסיים ביותר של המשפט הבינלאומי" ו"מעשה תוקפנות רצחני מזעזע נגד מדינה שלווה ריבונית", והבטיח כי האיחוד האירופי יטיל סנקציות. כמה ימים לאחר מכן, נהג משאית נסע לתוך השגרירות הרוסית בדבלין במכוון. איש לא נפגע.

 קישורים חיצוניים 

 הערות שוליים 

קטגוריה:ערכים ללא קטגוריות פיזיות - יחסי חוץ